«Салықтық есептілікті қабылдау» мемлекеттік көрсетілетін қызмет қағидасына

1-қосымша

**Мемлекеттік қызмет көрсетуге қойылатын негізгі талаптардың тізбесі**

|  |  |  |
| --- | --- | --- |
| «Салықтық есептілікті қабылдау» мемлекеттік қызмет көрсетуге қойылатын негізгі талаптардың тізбесі | | |
| 1 | Көрсетілетін қызметті берушінің атауы | Қазақстан Республикасы Қаржы министрлігі Мемлекеттік кірістер комитетінің аудандар, қалалар және қалалардағы аудандар, арнайы экономикалық аймақтар аумағындағы аумақтық органдары. |
| 2 | Мемлекеттік қызметті көрсету тәсілдері | 1) көрсетілетін қызметті беруші арқылы;  2) «Азаматтарға арналған үкімет» Мемлекеттік корпорация» коммерциялық емес акционерлік қоғамы (бұдан әрі – Мемлекеттік корпорация) арқылы;  3) келу тәртібімен- қағаз жеткізгіште, оның ішінде «Азаматтарға арналған үкімет» Мемлекеттік корпорациясы арқылы (қосылған құн салығы бойынша салық есептілігін қоспағанда);  4) «электрондық үкімет» веб-порталы www.egov.kz (бұдан әрі – портал) арқылы;  5) ақпараттық объектілері, «салық төлеуші кабинеті» веб-қосымшасы арқылы (бұдан әрі – салық төлеуші кабинеті), «салық есептілігін өңдеу жүйесі» ақпарттық жүйе арқылы (бұдан әрі – СЕӨЖ). |
| 3 | Мемлекеттік қызметті көрсету мерзімдері | 1) Мемлекеттік корпорация арқылы қағаз жеткізгіште келу тәртібімен ұсынылған салықтық есептілікті қабылдау - оны берген сәттен бастап 10 минут ішінде;  салықтық есептілікті электрондық түрде қабылдау - көрсетілетін қызметті берушінің салықтық есептілігін қабылдау жүйесі қабылдаған сәттен бастап 1 (бір) жұмыс күнінен кешіктірмей;  2) көрсетілетін қызметті алушының құжаттар топтамасын тапсыруы үшін күтудің рұқсат берілетін уақыты – Мемлекеттік корпорацияда – 15 (он бес) минут;  3) көрсетілетін қызметті алушыға көрсетілетін қызметті берушінің қызмет көрсетуінің рұқсат берілетін уақыты –Мемлекеттік корпорацияда – 15 (он бес) минут. |
| 4 | Мемлекеттік қызметті көрсету нысаны | Электрондық (толық автоматтандырылған) және (немесе) қағаз түрінде. |
| 5 | Мемлекеттік қызметті көрсету нәтижесі | 1) салықтық есептіліктің екінші данасына көрсетілетін қызметті беруші қызметкерінің белгісі;  2) пошта немесе өзге де байланыс ұйымын немесе Мемлекеттік корпорацияда салықтық есептілікті қабылдау туралы қабылдау уақыты мен күнін қою;  3) көрсетілетін қызметті берушінің салықтық есептілікті электрондық түрде қабылдағаны немесе қабылдамағаны туралы хабарлама;  4) осы Тізбенің 9-тармағында көрсетілген жағдайларда және негіздер бойынша мемлекеттік қызметті көрсетуден бас тарту туралы көрсетілетін қызметті берушінің уәжделген жауабы (салық есептілігі ұсынылмаған болып есептелетін жағдайлар);  5) мемлекеттік кірістер органдарының ақпараттық жүйесінде қалыптастырылған патент. |
| 6 | Мемлекеттік көрсетілетін қызметті көрсету үшін қызмет алушыдан алынатын ақы мөлшері және Қазақстан Республикасы заңдарымеп белгіленген ақыны алу әдістері | Мемлекеттік қызмет тегін көрсетіледі. |
| 7 | Көрсетілетін қызметті берушінің, Мемлекеттік корпорацияның және ақпарат объектілерінің жұмыс кестесі | 1) көрсетілетін қызметті беруші – Қазақстан Республикасының Еңбек Кодексіне (бұдан әрі – ҚР Еңбек кодексі) және «Қазақстан Республикасындағы мерекелер туралы» Қазақстан Республикасының Заңына (бұдан әрі – ҚР мерекелер туралы Заңы) сәйкес демалыс және мерекелік күндерден басқа, дүйсенбіден бастап жұмаға дейін, 13.00-ден 14.30-ға дейінгі түскі үзіліспен, сағат 9.00-ден 18.30-ға дейін.  Мемлекеттік көрсетілетін қызмет кезекпен көрсетіледі, алдын ала жазылу талап етілмейді, жеделдетілген қызмет көрсету көзделмеген;  2) Мемлекеттік корпорация – ҚР Еңбек кодексіне және ҚР мерекелер туралы Заңына сәйкес демалыс және мерекелік күндерден басқа, дүйсенбіден бастап жұманы қоса алғанда үзіліссіз сағат 9.00-ден 18.00-ге дейін, Мемлекеттік корпорацияның халыққа қызмет көрсететін кезекші бөлімдері дүйсенбіден бастап жұманы қоса алғанда сағат 9.00-ден 20.00-ге дейін және сенбі күні сағат 9.00-ден 13.00-ге дейін.  Қабылдау көрсетілетін қызметті электрондық кезек тәртібімен жүргізіледі, жеделдетілген қызмет көрсету көзделмеген, портал арқылы электрондық кезекті брондауға болады;  3) портал – жөндеу жұмыстарын жүргізуге байланысты техникалық үзілістерді қоспағанда, тәулік бойы (көрсетілетін қызметті алушы ҚР Еңбек кодексіне және ҚР мерекелер туралы Заңына сәйкес жұмыс уақыты аяқталғаннан кейін, демалыс және мереке күндері жүгінген кезде өтініштерді қабылдау және мемлекеттік қызмет көрсету нәтижелерін беру келесі жұмыс күні жүзеге асырылады).  4) «салық төлеуші кабинеті», СЕӨЖ - жөндеу жұмыстарын жүргізуге байланысты техникалық үзілістерді қоспағанда, тәулік бойы.  Мемлекеттік қызметті көрсету орындарының мекенжайлары: 1) көрсетілетін қызметті берушінің – www.kgd.gov.kz;  2) Мемлекеттік корпорацияның – www. gov4c.kz;  3) www.egov.kz порталы;  4) «салық төлеуші кабинеті» веб-қосымшасы www.cabinet.kgd.gov.kz.  интернет-ресурстарында орналастырылған. |
| 8 | Мемлекеттік қызмет көрсету үшін көрсетілетін қызметті алушыдан талап етілетін құжаттар мен мәліметтер тізбесі | 1) көрсетілетін қызметті алушылар Мемлекеттік корпорацияға немесе порталға жүгінген кезде - салықтық есептілік.  Көрсетілетін қызметті берушілер цифрлық құжаттарды «электрондық үкімет» веб-порталында тіркелген пайдаланушының ұялы байланысының абоненттік нөмірі арқылы ұсынылған құжат иесінің келісімі болған жағдайда, іске асырылған интеграция арқылы цифрлық құжаттар сервисінен бір реттік парольді беру арқылы немесе «электрондық үкімет» веб-порталының хабарламасына жауап ретінде қысқа мәтіндік хабарлама жіберу арқылы алады;  2) көрсетілетін қызметті алушының мемлекеттік көрсетілетін қызметті алу үшін ұсынған құжаттардың және (немесе) олардағы деректердің (мәліметтердің) анық еместігін анықтау;  3) көрсетілетін қызметті алушының және (немесе) мемлекеттік қызмет көрсету үшін қажетті ұсынылған материалдардың, объектілердің, деректердің және мәліметтердің Қазақстан Республикасының нормативтік құқықтық актілерінде белгіленген талаптарға сәйкес келмеуі;  4) көрсетілетін қызметті алушының мемлекеттік қызмет көрсету үшін талап етілетін, «Дербес деректер және оларды қорғау туралы» Қазақстан Республикасы Заңының 8-бабына сәйкес берілетін қолжетімділігі шектеулі дербес деректерге қол жеткізуге келісімі болмауы бойынша мемлекеттік қызметтерді көрсетуден бас тартады. |
| 9 | Қазақстан Республикасы заңдарымен белгіленген мемлекеттік көрсетілетін қызметті беруден бас тарту негіздемелері | 1) салықтық нысандар уәкілетті орган белгілеген нысандарға сәйкес келмесе;  2) салықтық нысанда:  салық органының коды көрсетілмеген;  салық төлеушінің (салық агентінің) сәйкестендіру нөмірі көрсетілмеген немесе дұрыс көрсетілмеген;  салық кезеңі көрсетілмеген;  активтер мен міндеттемелер туралы декларация жасалатын күн көрсетілмеген (2021 жылғы 1 қаңтардан бастап енгізіледі);  3) Салықтық есептілік:  қол қойылмаған және (немесе) өз атауының мөрімен куәландырылмаған;  форматты-логикалық бақылаудың салықтық есептілікті қабылдау және өңдеу жүйесі қабылдамаған кезде «Өңдеуден бас тарту» өңдеу мәртебесіне ие;  салықтық есептілікті табыс ету мерзімі ұзартылған жағдайда салықтық есептілікті табыс ету тәсіліне қатысты «Салық және бюджетке төленетін басқа да міндетті төлемдер туралы» Қазақстан Республикасы Кодексінің (Салық кодексі) 212-бабы 1-тармағының талаптары бұзылды;  шот-фактураларды қағаз жеткізгіште алған немесе жазған жағдайда – қосылған құн салығы бойынша декларациямен бір мезгілде салық кезеңі ішінде сатып алынған және өткізілген тауарлар, жұмыстар, көрсетілетін қызметтер бойынша шот-фактуралардың тізілімдері ұсынылмаған;  қосылған құн салығы бойынша салық органының шешімі бойынша көрсетілген салық бойынша тіркеу есебінен шығарылғаннан кейін келу тәртібімен ұсынылмады. |
| 10 | Мемлекеттік қызметті көрсету, оның ішінде электрондық нысанда және Мемлекеттік корпорациясы арқылы көрсету ерекшеліктері ескеріле отырып қойылатын өзге де талаптар | «Халық денсаулығы және денсаулық сақтау жүйесі туралы» Қазақстан Республикасының 2009 жылғы 18 қыркүйектегі Кодексімен белгіленген өзіне өзі қызмет көрсету, өздігінен қозғалу, бағдарлау қабілетін немесе мүмкіндігін толық немесе ішінара жоғалтқан көрсетілетін қызметті алушыларға мемлекеттік қызметті көрсету үшін құжаттарды қабылдауды 1414, 8 800 080 7777 Бірыңғай байланыс орталығына жүгіну арқылы тұрғылықты жері бойынша шыға отырып, Мемлекеттік корпорацияның қызметкерлері жүргізеді (мемлекеттік қызметті мемлекеттік корпорация арқылы көрсету кезінде).  Көрсетілетін қызметті алушының мемлекеттік көрсетілетін қызметті электрондық нысанда:  1) ЭЦҚ-сы болған кезде портал арқылы алуға;  2) ЭЦҚ-сы болған кезде көрсетілетін қызметті берушінің интернет-ресурсы және SMS-хабарландыру арқылы алынған бір реттік парольді қолдану арқылы;  3) api.service көрсетілетін қызметті берушінің интернет-ресурсында қол жетімді ERP-жүйесі арқылы алуға мүмкіндігі бар.  Көрсетілетін қызметті алушының ЭЦҚ-сы болған кезде мемлекеттік көрсетілетін қызметті электрондық нысанда портал арқылы немесе www. cabinet. kgd.gov .kz салық төлеуші кабинеті арқылы алуға мүмкіндігі бар.  Көрсетілетін қызметті алушының мемлекеттік қызмет көрсету мәртебесі туралы ақпаратты порталдағы «жеке кабинеті», Бірыңғай байланыс орталығы арқылы қашықтықтан қол жеткізу режимінде алу мүмкіндігі бар.  Цифрлық құжаттар сервисі мобилді қосымшада авторландырылған пайдаланушылар үшін қолжетімді  Цифрлық құжатты пайдалану үшін электрондық-цифрлық қолтаңбаны немесе бір реттік паролді пайдалана отырып, мобилді қосымшада авторландырудан өту, одан әрі «цифрлық құжаттар» бөліміне өтіп, қажетті құжатты таңдау қажет. |